ဂေလညသုတ်

(၂)သုတ် ရှိပါသည်။ -သံ၊၂၊၄၁၂-၄။ သံ၊မြန်၊၂၊၄၀၆-၉။ သံ၊ဋ္ဌ၊၃၊၁၁၈။ သံ၊ဋီ၊၂၊၃၅၇။ -သံယုတ္တနိကာယ၊ သဠာယတနဝဂ္ဂသံယုတ္တ၊ ၂-ဝေဒနာသံယုတ္တ၊ ၁-သဂါထာဝဂ္ဂ၊ သတ္တမသုတ်။ ဘုရားရှင် ဝေသာလီမြို့ မဟာဝုန်တော ကူဋာဂါရသာလာကျောင်းတော်ဝယ် သီတင်းသုံးတော်မူစဉ် ညနေချမ်းအခါ၌ ဂိလာနသာလာသို့ကြွတော်မူပြီး “သတိ, သမ္ပဇဉ်ဖြင့် စုတိကမ္မဇရုပ်ချုပ်ရာအချိန်အခါကို စောင့်မျှော်ရမည်”ဟု အနုသာသနီ စကား မိန့်ကြားတော်မူပြီး၊ သတိ, သမ္ပဇဉ် ပွားများပုံ၊ ဖြစ်ပေါ်လာသော သုခဝေဒနာ၌ ရာဂါနုသယ, ဒုက္ခဝေဒနာ၌ ပဋိဃာနုသယ, အဒုက္ခမသုခဝေဒနာ၌ အဝိဇ္ဇာနုသယတို့ကို ပယ်စွန့်နိုင်အောင် အနိစ္စာနုပဿနာ-အစရှိသော အနုပဿနာ ၅-ပါးတို့ကို ပွားများပုံ၊ ဝေဒနာတို့ကို အနိစ္စ-အစရှိသည်ဖြင့် သိမြင်ပုံ၊ ဤဘဝ၌ပင် အလုံးစုံသော ဝေဒနာတို့ နှစ်သက်စွဲမက်မှုမရှိပဲ ငြိမ်းအေးသွားပုံကို ဆီမီးခွက် ဥပမာဖြင့် အကျယ်တဝင့် ဟောတော်မူသည့်သုတ်။ -သံ၊၂၊၄၁၄-၆။ သံ၊မြန်၊၂၊၄၀၉-၄၁၀။ သံ၊ဋ္ဌ၊၃၊၉၅။ သံ၊ဋီ၊၂၊၉၅။ -သံယုတ္တနိကာယ၊ ... အဋ္ဌမသုတ်။ အထက်သုတ်တော်အတိုင်း ဝေနေယျဇ္ဈာသယအားလျော်စွာ ကာယ-အစား ဖဿ-ဖြင့် ဒေသနာတော်ကို ပြောင်းလဲ၍ ဟောတော်မူသည့်သုတ်။ ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ကိုးကား Category:သံယုတ္တနိကာယ်